น่าปล่อยเน่าตายสปท.โวยกอ.รมน.แอบยัดไส้ปฏิรูป,มีชัย เมินกระแสขู่คว่ำรธน.ไม่ผ่านประชามติ ลั่นไม่กลัวไม่ว่าพรรคไหนโต้ไม่ได้ตั้งธงสกัดพรรคใด มั่นใจหลัง รธน.ประกาศใช้ขจัดนักการเมืองโกงพ้นเวที อุบไต๋ซุกกลไกพิเศษช่วงเปลี่ยนผ่านลงในบทเฉพาะกาล 11-17 ม.ค. เปิดร่างรายมาตรา สปท.ตั้งแท่นแผนปฏิรูปประเทศ สมาชิกโวย กอ.รมน.ยัดไส้ส่งพิมพ์เขียวปฏิรูปล่วงหน้า ทินพันธุ์ บอกแค่ตุ๊กตา ยังแก้ไขใหม่ได้ กมธ.การเมืองโอ่งัดยาแรงจำคุก 10 ปี-ปรับ 50 ล้าน กำจัดนักการเมืองโกงตลอดชีวิต นิพิฏฐ์ เชื่อ ปธ.กรธ.ฉลาดพอไม่ฮุบเหยื่อ เสรี-วันชัย รัฐบาลปรับแผนโชว์ผลงาน 1 ปี นายกฯนำทีมทอล์กโชว์แค่ครึ่งวัน ส่ง รมต.ยึดหน้าจอยาว ตั้งแต่ 23 ธ.ค.-13 ม.ค.59 บิ๊กตู่ แจงหมายเรียกนักศึกษาป่วนเมืองผิด ก.ม. ฉุน วีระ สมความคิด ปูดทหารล้อมบ้านคุกคามเมีย ทวงบุญคุณใครช่วยขอพ้นคุกเขมร ลั่นมันน่าปล่อยให้เน่าตาย,จากกรณีที่พรรคการเมืองใหญ่เคลื่อนไหวคัดค้านบทบัญญัติหลายประเด็น ในร่างรัฐธรรมนูญของคณะกรรมการร่างรัฐธรรมนูญ (กรธ.) โดยจะรณรงค์ให้ร่างรัฐธรรมนูญไม่ผ่านการทำประชามติ ล่าสุดนายมีชัย ฤชุพันธุ์ ประธาน กรธ.ระบุว่าไม่ได้กลัวและไม่ได้มีเจตนาร่างรัฐธรรมนูญขึ้นมาเพื่อสกัดพรรค การเมืองใด และเชื่อว่า กรธ.จะสามารถชี้แจงถึงเจตนารมณ์ให้ประชาชนเข้าใจได้,เมื่อเวลา 13.30 น.วันที่ 21 ธ.ค.ที่รัฐสภา มีการประชุมคณะกรรมการร่างรัฐธรรมนูญ (กรธ.) มีนายมีชัย ฤชุพันธุ์ ประธาน กรธ.เป็นประธานการประชุม วาระพิจารณาประเด็นการแก้ไขเพิ่มเติมรัฐธรรมนูญและพิจารณาข้อเสนอแนะจากกลุ่มต่างๆ ก่อนเข้าประชุมนายมีชัย ให้สัมภาษณ์ถึงกระแสข่าวที่พรรคการเมืองเตรียมรณรงค์คว่ำร่างรัฐธรรมนูญในขั้นการทำประชามติ ทำให้มีผู้เสนอให้นำร่างรัฐธรรมนูญฉบับนี้มาใช้หากประชามติไม่ผ่าน ว่า ไม่ได้เป็นแค่การโยนหินถามทางแต่เป็นการโยนหินใส่หัวตนเลย ใครแสดงความเห็นมาอย่างไร,กรธ.ก็รับฟังและคิดตามแต่ไม่อยากจะแสดงความเห็นต่อ เรายืนยันว่าการร่างรัฐธรรมนูญในครั้งนี้ไม่ฝืนใจใครเพราะเรื่องไหนที่มีความสำคัญเราก็ไปทำโพลสอบถามประชาชนเพื่อให้เกิดการยอมรับแล้วนำผลโพลที่ได้มาร่างรัฐธรรมนูญ ซึ่งสามารถอธิบายต่อสังคมได้ ส่วนการออกมาเคลื่อนไหวของพรรค การเมืองจะส่งผลต่อการทำประชามติหรือไม่นั้น ยอมรับว่ามีส่วนที่ทำให้ประชาชนไปลงคะแนนด้วยความอคติบางประการจากที่นักการเมืองใส่เอาไว้ แต่สุดท้ายแล้วเชื่อว่า กรธ.จะสามารถชี้แจงเจตนารมณ์ต่างๆให้ประชาชนเกิดความเข้าใจได้,เมื่อรัฐธรรมนูญฉบับนี้ประกาศใช้ จะทำให้การเมืองมีทิศทางเป็นไปตามธรรมชาติ ขจัดคนทุจริตออกไปจากวงการเมือง มีการทุจริตน้อยลง ในขณะที่การตรวจสอบการทุจริตเพิ่มมากขึ้น กลไกทางการเมืองจะสอดคล้องกับบริบทของสังคมไทย มีคนมาถามผมว่า กรธ.กลัวพรรคการเมืองพรรคโน้นพรรคนี้หรือไม่ ขอยืนยันว่าเราไม่กลัวและไม่ได้ร่างรัฐธรรมนูญขึ้นมาเพื่อสกัดพรรคการเมืองใด ขอให้ได้พรรคใดก็ได้ที่เข้ามาแล้วบริหารบ้านเมืองด้วยความบริสุทธิ์ ยุติธรรม นายมีชัย กล่าว,เมื่อถามว่าในร่างรัฐธรรมนูญจะมีเนื้อหาเกี่ยวกับกลไกช่วงการเปลี่ยนผ่านประเทศหรือไม่ นายมีชัย กล่าวว่า ขณะนี้ยังไม่มีการพิจารณาและยังไม่ได้หารือใน กมธ. มีแต่ผู้เสนอความเห็นเข้ามาเท่านั้น ส่วนจำเป็นต้องมีกลไกเปลี่ยนผ่านอะไรหรือไม่ ต้องมาดูกันตอนร่างรัฐธรรมนูญเสร็จแล้ว หากจะมีต้องไปอยู่ในบทเฉพาะกาล เพราะเมื่อจบสิ้นภารกิจเปลี่ยนผ่านแล้วก็ไม่จำเป็นต้องมาใช้อีก ยกตัวอย่างเช่น สนช. สปท. จะอยู่ต่ออย่างไรเมื่อรัฐธรรมนูญประกาศใช้ เป็นต้น เมื่อถามว่า จำเป็นต้องมี คณะกรรมการยุทธศาสตร์การปฏิรูปและการปรองดองแห่งชาติ (คปป.) หรือไม่ ประธาน กรธ. กล่าวว่า เรายังไม่เคยคิดว่าจะมีหรือไม่มี เพราะเรายังไปไม่ถึง แต่ก็ได้เห็นบทเรียนแล้วก็ต้องจำเอาไว้ เราพยายามคิดอยู่ว่าทำอย่างไรไม่ให้ไปถึงจุดนั้น แต่ถ้าหากจำเป็นต้องมีก็ต้องมาดูข้อดี ข้อเสีย และทำอย่างไรให้เหมาะสมกับประเทศและประชาชนยอมรับ,นายมีชัยกล่าวด้วยว่า การประชุมนอกสถานที่ของ กรธ.ระหว่างวันที่ 11-17 ม.ค.59 ที่ อ.ชะอำ จ.เพชรบุรี ทาง กรธ.จะเปิดเผยรายละเอียดเป็นรายมาตราที่พิจารณาแล้วเสร็จในแต่ละวันผ่านทางสื่อมวลชน เพื่อให้ประชาชนได้รับทราบเนื้อหาของร่างรัฐธรรมนูญ ก่อนที่ร่างแรกจะเสร็จสิ้นในวันที่ 29 ม.ค.59 และส่งไปให้หน่วยงานที่เกี่ยวข้อง รวมถึง สปท. คสช.และ ครม.ได้พิจารณาเพื่อให้กรธ.ได้ปรับแก้ไขอีกครั้ง,อีกด้าน เมื่อเวลา 09.30 น. ที่รัฐสภา มีการประชุมสภาขับเคลื่อนการปฏิรูปประเทศ (สปท.) มี ร.อ.ทินพันธุ์ นาคะตะ ประธาน สปท. ทำหน้าที่ประธานการประชุมเพื่อพิจารณารายงานแผนการปฏิรูปของคณะกรรมาธิการสามัญประจำสภาขับเคลื่อนการปฏิรูปประเทศ จำนวน 11 คณะ ก่อนการประชุม ร.อ.ทินพันธุ์แจ้งให้สมาชิก สปท. ทราบถึงร่างแผนการปฏิรูปประเทศที่ได้รับมาจากการประชุมแม่น้ำ 5 สาย เมื่อวันที่ 18 ธ.ค.ที่ผ่านมา โดยมี กอ.รมน.เป็นผู้จัดทำ ว่า แผนดังกล่าวมีกรอบเวลาทำงาน 1 ปีครึ่ง ตั้งแต่การบริหารงานรัฐบาลชุดนี้ถึงปี 2560 โดยจะสอดคล้องกับยุทธศาสตร์ชาติภายหลังจากที่มีรัฐบาลจากการเลือกตั้งแล้ว ขณะที่นายนิกร จำนง สมาชิกสปท. ให้ความเห็นว่า เห็นร่างแผนปฏิรูปประเทศแล้วตกใจ เพราะเนื้อหาเหมือนถูกร่างมาก่อน กมธ.ชุดต่างๆจะเสนอแผนปฏิรูป อยากให้ยกเลิกแผนปฏิรูปดังกล่าว เพื่อไม่ให้ทำงานกันโดยไม่รู้ว่า หัวและหางอยู่ไหน ขอให้นำเข้าสู่การประชุมวิป สปท.สัปดาห์นี้ ให้สมาชิกทราบรายละเอียดด้วย ขณะที่สมาชิก สปท.รายอื่นได้ซักถาม ร.อ.ทินพันธุ์ ว่า สปท.ต้องดำเนินการตามร่างแผนปฏิรูปประเทศที่ได้จากการประชุมแม่น้ำ 5 สายครั้งล่าสุดเท่านั้นใช่หรือไม่ ซึ่ง ร.อ.ทินพันธุ์ชี้แจงว่า แผนปฏิรูปดังกล่าวเป็นเพียงตุ๊กตาชั่วคราวเท่านั้น อย่าไปจริงจังมากนัก สปท.จะยืนยันหรือแก้ไขแนวทางปฏิรูปของ สปช.ก็ได้ หรือจะริเริ่มใหม่ทั้งหมดก็ได้ ขึ้นอยู่กับแนวทางของ กมธ.แต่ละคณะจะเห็นอย่างไร,ต่อมาเวลา 10.30 น. ที่ประชุม สปท.จึงเริ่มพิจารณารายงานของคณะ กมธ.ขับเคลื่อนการปฏิรูปประเทศด้านการเมือง เสนอแผนการปฏิรูปการเมือง 6 ด้าน คือ 1.การได้มาซึ่งนักการเมืองที่ดี 2.การให้ได้มาซึ่งระบบการเมืองที่ดี 3.การมีการเลือกตั้งที่สุจริตเที่ยงธรรม 4.การมีองค์กรตรวจสอบและมีมาตรการบังคับใช้กฎหมายที่มีประสิทธิภาพ 5.การสร้างวัฒนธรรมทางการเมืองที่ดี 6.การแก้ไขปัญหาความขัดแย้งและการสร้างความปรองดองให้คนในชาติ,นายวันชัย สอนศิริ กมธ.การเมือง กล่าวว่า การเลือกตั้งที่สุจริตและเที่ยงธรรม กมธ.เห็นว่าต้องมีบทลงโทษที่รุนแรง รวดเร็ว เห็นผลจริง ได้แก่ การตัดสิทธิไม่ให้ลงเลือกตั้งตลอดชีวิต กำหนดโทษทางอาญาที่รุนแรงตั้งแต่ 1-10 ปี ไม่มีอายุความ เพื่อให้คนเกิดความเกรงกลัว การให้หัวหน้าพรรคกรรมการบริหารพรรคต้องรับผิดชอบการทุจริตเลือกตั้งของผู้สมัครพรรค ถ้าหัวหน้าพรรคและกรรมการบริหารพรรคทำผิดเองจะถูกห้ามยุ่งเกี่ยวการเมืองตลอดชีวิตจริงๆ ไม่ใช่เป็นนอมินีชักใยอยู่เบื้องหลัง หากพบว่าอยู่เบื้องหลังการเมืองจะต้องโทษจำคุก 10 ปี ส่วนการเลือกตั้งใหม่ด้วยเหตุทุจริตเลือกตั้ง ผู้สมัครและพรรคการเมืองนั้นต้องรับผิดชอบค่าใช้จ่ายเลือกตั้ง ที่ผ่านมา ไม่เคยบังคับใช้กฎหมายได้จริง ครั้งนี้ต้องทำให้ได้จริง แม้ล้มละลายก็ต้องเอา ส่วนกลุ่มทุนที่แจกเงินให้พรรคการเมืองโดยไม่ถูกต้อง มีโทษจำคุก 1-10 ปี โทษปรับไม่น้อยกว่า 50 ล้านบาท ทั้งนี้ กมธ.อยากให้สัมฤทธิผลก่อนการเลือกตั้ง,ผู้สื่อข่าวรายงานว่า ต่อมาที่ประชุมได้พิจารณารายงานของคณะ กมธ.ขับเคลื่อนการปฏิรูปประเทศ ด้านกฎหมายและกระบวนการยุติธรรม ที่เสนอให้มีการปฏิรูปองค์กรตำรวจ การปฏิรูปการดำเนินงานองค์กรในกระบวน การยุติธรรม และการปฏิรูปการอำนวยความเป็นธรรมกับประชาชน โดย กมธ.เสนอให้ปฏิรูปตำรวจ 9 ประเด็นคือ 1.ระบบงานสอบสวน 2.ความเป็นอิสระในการบริหารงานของตำรวจจากการแทรกแซงทางการเมือง 3.การวางแผนทางมาตรฐานการแต่งตั้งโยกย้ายข้าราชการตำรวจ 4.การถ่ายโอนภารกิจให้หน่วยงานที่มีภารกิจหน้าที่โดยตรงไปดำเนินการ 5.ระบบงบประมาณตำรวจ 6.การสร้างการมีส่วนร่วมของภาคประชาชนในกิจการของตำรวจ 7.การจัดระบบนิติวิทยาศาสตร์ 8.การป้องกันทุจริตคอร์รัปชัน 9.ระบบการสรรหาบุคคลเข้ารับราชการและระบบการฝึกอบรม ขณะที่การปฏิรูปองค์กรในกระบวนการยุติธรรมนั้น เสนอให้นำอุปกรณ์อิเล็กทรอนิกส์มาใช้ในการติดตามตัวผู้ถูกดำเนินคดีและผู้ต้องโทษคดีอาญา เพื่อแก้ปัญหาผู้ต้องขังมีจำนวนล้นเรือนจำ,จากนั้นเวลา 13.00 น. ที่รัฐสภา นายเสรี สุวรรณภานนท์ ประธานคณะ กมธ.ขับเคลื่อนการปฏิรูปประเทศด้านการเมือง สปท. พร้อมคณะเข้ายื่นความเห็นและข้อเสนอแนะประเด็นการปฏิรูปด้านการเมืองแก่นายมีชัย ฤชุพันธุ์ โดยนายเสรี กล่าวว่า เป้าหมาย กมธ.ต้องการให้การเมืองเปลี่ยนไปจากเดิมเป็นการเมืองใหม่ หากเห็นว่าส่วนใดจำเป็นและมีเหตุผลขอให้นำไปเป็นส่วนหนึ่งของเนื้อหาของร่างรัฐธรรมนูญด้วย ข้อเสนอสำคัญคือให้มีมาตรการป้องกันกลุ่มทุนหรือธุรกิจการเมืองมาเกี่ยวข้องหรือสนับสนุนการเข้าสู่ตำแหน่งของนักการเมือง โดยให้ตัด ส.ส.บัญชีรายชื่อทิ้ง เพราะ ส.ส.แบบเขตมีความยึดโยงกับประชาชนมากกว่า ขณะที่ ส.ส.บัญชีรายชื่อเป็นบ่อเกิดของปัญหาทางการเมือง เปิดโอกาสให้นายทุนเข้าครอบงำพรรคการเมืองได้ ส่วนแนวทางการสร้างความปรองดองเป็นสิ่งจำเป็น กมธ.กำลังศึกษาอย่างจริงจัง ส่วนจะมีแนวทางการนิรโทษกรรมหรือไม่ ยังไม่สามารถตอบได้ขอให้ กมธ.ศึกษารายละเอียดก่อน,นายนิพิฏฐ์ อินทรสมบัติ รองหัวหน้าพรรคประชาธิปัตย์ กล่าวถึงกรณีนายปรีชา เร่งสมบูรณ์สุข แกนนำพรรคเพื่อไทย เสนอให้ พล.อ.ประยุทธ์ จันทร์โอชา นายกฯและหัวหน้า คสช. จัดตั้งรัฐบาลแห่งชาติ ว่า ตามโรดแม็ปเดิมที่กำหนดไว้ในร่างรัฐธรรมนูญ คือ ต้องร่างรัฐธรรมนูญ ทำประชามติ แล้วจัดเลือกตั้งได้รัฐบาลใหม่ ถ้าผิดไปจากนี้ต้องแก้ไขรัฐธรรมนูญ แก้ขั้นตอน แผนเวลาเดิมกันวุ่นวายถ้าตั้งรัฐบาลแห่งชาติ พรรคการเมืองกับประชาชนไม่เอาด้วย ที่น่ากลัวกว่าสังคมประชาธิปไตยของโลกเขาไม่เอาด้วยแน่,นายนิพิฎฐ์กล่าวถึงกรณีนายชาติชาย ณ เชียงใหม่ โฆษก กรธ. ระบุพรรคการเมืองจ้องจับผิดเรื่องนายกฯคนนอก หวั่นว่าร่างรัฐธรรมนูญจะไม่ผ่านประชามติ ว่า เดิมช่วงแรกมีแนวโน้มจะผ่านฉลุย พอถึงช่วงกลางค่อยปลายเวลานี้ แนวโน้มผ่านประชามติลดลง แต่ยังดีประเด็นแรงๆที่ กรธ.บอกยังคิดไม่ตกผลึก คอยถ่วงกระแสเอาไว้ เช่น เรื่องที่มา ส.ว. เรื่องพรรคการเมือง ทำให้เสียงผ่านน่าจะยังเกินครึ่งอยู่ แต่หากพรรคการเมืองขย่มมากๆ คงเสี่ยงประชามติไม่ผ่าน แต่หาก กรธ.ติดเบ็ด แนวคิดของนายเสรี สุวรรณภานนท์กับนายวันชัย สอนศิริ สองคู่หูจากคณะ กมธ.ขับเคลื่อนการปฏิรูปประเทศด้านการเมือง สปท.จะแย่ ไม่มีทางอื่นได้นอกจากรัฐธรรมนูญจะถูกคว่ำ เพราะสองคนนี้มีแนวโน้มอยากให้คว่ำ เชื่อว่านายมีชัยฉลาดพอจะไม่ฮุบเหยื่อ เพราะรู้ดีว่าถ้าเพื่อไทยกับประชาธิปัตย์ไม่เอาด้วยแบเบอร์รัฐธรรมนูญถูกคว่ำ,นายวัชระ เพชรทอง อดีต ส.ส.พรรคประชาธิปัตย์กล่าวถึงนายเสรี สุวรรณภานนท์ สปท. ระบุกล่าวหาว่า พรรคการเมือง นักการเมืองน้ำเน่า และให้ยกเลิก ส.ส.แบบบัญชีรายชื่อ ว่า สปท.น้ำดีจริง ต้องยอมรับคำวิพากษ์วิจารณ์ อย่าคิดว่าเป็นผู้วิเศษจะปฏิรูปประเทศในพริบตา และอย่าเหมารวม อย่าพูดให้เข้าตาผู้มีอำนาจอย่างเดียว สปท.และ สนช.เคยกระจกส่องดูหน้าตนเองบ้างหรือไม่ว่ามาจากประชาชนหรือสอพลอใครมา ไม่ว่าจะมาจากโควตาทหารคนใด ควรทำหน้าที่ให้คุ้มค่าเงินภาษีอากรของประชาชน ตอบแทนคุณแผ่นดิน ไม่ใช่ตอบแทนเอาใจผู้มีอำนาจบางคน มี สนช. และสปท.หลายสิบคนเป็นข้าราชการประจำระดับสูง ได้โบนัสจากคสช.มานั่งปฏิรูปประเทศ แต่เห็นแก่ตัวกินเงินเดือน 2 ตำแหน่งพร้อมกัน ควรปฏิรูปเลิกเอาเปรียบเพื่อนร่วมชาติโดยรับเงินเดือนที่เดียวก่อนจะดีกว่า ส่วนข้อเสนอให้ยกเลิก ส.ส.ระบบบัญชีรายชื่อ อ้างว่าจะตัดตอนการทุจริตเพราะ ส.ส.บัญชีรายชื่อไร้คุณภาพนั้น พูดความจริงแค่บางส่วน คนจะทุจริตไม่จำเป็นต้องเป็น ส.ส.บัญชีรายชื่อ แต่มาจากข้าราชการประจำบางส่วน ที่เป็นต้นตอการทุจริต อย่ามาโทษนักการเมืองฝ่ายเดียว อย่าตั้งธงกีดกันคนแบบนี้,เมื่อเวลา 13.00 น. ที่รัฐสภา นายพิพัฒน์ วรสิทธิดำรง นายกสมาคมข้าราชการส่วนท้องถิ่นแห่งประเทศไทย พร้อมคณะกรรมการบริหารสมาคมแต่ละภูมิภาค ได้ยื่นข้อเสนอเกี่ยวข้ององค์กรปกครองส่วนท้องถิ่น แก่ประธาน กรธ.ที่น่าสนใจ อาทิ ให้กำหนดรูปแบบโครงสร้างขององค์กรปกครองส่วน ท้องถิ่นในรัฐธรรมนูญฉบับใหม่ ให้จังหวัดที่มีความพร้อม เช่น เชียงใหม่และภูเก็ต ยกสถานะเป็นจังหวัดจัดการตนเอง ผู้บริหารมาจากการเลือกตั้งตรงจากประชาชน และขอให้มีการตั้งสภาพัฒนาท้องถิ่นแห่งชาติ มีสถานะเทียบเท่ากระทรวง มีนายกฯเป็นประธาน และกรรมการประกอบด้วยส่วนราชการที่เกี่ยวข้อง ตัวแทนผู้บริหารท้องถิ่นและข้าราชการท้องถิ่น เป็นต้น,ต่อมาเวลา 15.00 น.พระธรรมธรไพฑูรย์ เลขานุการสหภาพพระธรรมทูตไทยในยุโรปและคณะพระสงฆ์ 7 รูป เข้ายื่นข้อเสนอแนะเกี่ยวกับการร่างรัฐธรรมนูญ ถึงนายมีชัย โดยมีนายอมร วาณิชวิวัฒน์ โฆษก กรธ.เป็นผู้รับเรื่อง เพื่อขอให้บัญญัติให้ศาสนาพุทธ เป็นศาสนาประจำชาติ,อีกเรื่อง ผู้สื่อข่าวรายงานจากทำเนียบรัฐบาลว่า เมื่อวันที่ 21 ธ.ค. เจ้าหน้าที่ฝ่ายสถานที่ทำเนียบรัฐบาล ได้จัดเตรียมความพร้อม เพื่อจัดนิทรรศการแถลงผลการดำเนินงานของรัฐบาลในรอบ 1 ปี ระหว่างวันที่ 23-25 ธ.ค. โดยนำเต็นท์สีขาวติดแอร์ขนาดใหญ่มาติดตั้งตามแนวยาวถนนหน้าทำเนียบ เลียบคลองเปรมประชากร จากสะพานชมัยมรุเชฐไปจนถึงสะพานอรทัย ภายในเต็นท์จัดแบ่งโซนกลุ่มงานออกเป็น 6 กลุ่ม การเตรียมจัดสถานที่ดังกล่าวทำให้ต้องปรับเปลี่ยนการจราจรสำหรับผู้ที่จะเข้ามาติดต่อราชการในทำเนียบรัฐบาล รวมถึงขบวนรถของ พล.อ.ประยุทธ์ จันทร์โอชา นายกฯและหัวหน้า คสช. ต้องเปลี่ยน เส้นทางเข้าทำเนียบ จากประตู 1 ไปเข้าประตู 3 ด้านถนนพิษณุโลก โดยก่อนเป็นประธานประชุมคณะกรรมการนโยบายและบริหารจัดการข้าว (นบข.) ที่ตึกสันติไมตรี พล.อ.ประยุทธ์สอบถามกับผู้สื่อข่าวถึงการจัดเตรียมสถานที่แสดงผลงานรัฐบาลว่ารูปแบบการจัดแถลงข่าวที่รัฐบาลกำลังทำอยู่ดีหรือไม่ และจะ ไปถามรัฐมนตรีแต่ละกระทรวงว่าเตรียมผลงานที่จะแถลงข่าวเป็นอย่างไรแล้ว,เมื่อเวลา 13.30 น. ที่ทำเนียบรัฐบาล พล.อ.วิลาศ อรุณศรี เลขาธิการนายกรัฐมนตรี เป็นประธานประชุมเตรียมความพร้อมแถลงผลการดำเนินงาน 1 ปีรัฐบาล และการจัดนิทรรศการในวันที่ 23-25 ธ.ค. โดยมีโฆษกกระทรวง ตัวแทน คสช. คณะกรรมการร่างรัฐธรรมนูญ (กรธ.) สภาขับเคลื่อนการปฏิรูปประเทศ (สปท.) สภานิติบัญญัติแห่งชาติ (สนช.) สภาอุตสาหกรรมแห่งชาติ และสภาหอการค้าเข้าร่วม ภายหลังการประชุม พล.ต.สรรเสริญ แก้วกำเนิด โฆษกประจำสำนักนายกฯ แถลงว่า การแถลงผลงานของนายกฯ และรองนายกฯ ทั้ง 6 ด้าน เพื่อความกระชับได้ปรับจากเดิมที่ใช้เวลา 3 วัน ลดเหลือเพียงวันเดียวคือวันที่ 23 ธ.ค. ตั้งแต่ 08.30-12.00 น. ที่ตึกสันติไมตรี ทำเนียบรัฐบาล โดยนายกฯ แถลง 1 ชั่วโมง 30 นาที ส่วนรองนายกฯคนละ 20 นาที จากนั้นเปิดให้สื่อมวลชนซักถามข้อข้องใจ และร่วมรับประทานอาหารกลางวันกับสื่อมวลชน,พล.ต.สรรเสริญกล่าวว่า จากนั้นเวลา 13.30 น. พล.อ.ประวิตร วงษ์สุวรรณ รองนายกฯและ รมว.กลาโหม เป็นประธานเปิดนิทรรศการแสดงผลงานรัฐบาลและฝ่ายต่างๆ ที่ถนนริมคลองเปรมประชากร ภายในทำเนียบรัฐบาล จากนั้นเปิดให้ประชาชนเข้าชม ทั้งนี้ ในส่วนของนิทรรศการ วันที่ 24-25 ธ.ค. จะเปิดให้เข้าชมตั้งแต่เวลา 08.30-16.30 น. ขณะที่ในส่วนกระทรวงต่างๆ รัฐมนตรีจะมีการแถลงผลงานผ่านรายการเดินหน้าประเทศไทย ตั้งแต่วันที่ 23 ธ.ค.58-13 ม.ค.59 ยกเว้นทุกคืนวันศุกร์ ที่จะมีรายการคืนความสุขให้คนในชาติ โดยกระทรวงกลาโหมเป็นกระทรวงแรก และกระทรวงอุตสาหกรรมเป็นกระทรวงสุดท้าย ทั้งนี้ ในส่วนของสภาความมั่นคงแห่งชาติ (สมช.) สำนักงานตำรวจแห่งชาติ (สตช.) สนช.และ สปท.จะพิจารณาเพิ่มเติมในการแถลงต่อไป,ที่กองการบิน กรมการขนส่งทหารบก (ขส.ทบ.) พล.อ.ประวิตร วงษ์สุวรรณ รองนายกฯและ รมว.กลาโหม กล่าวถึงกรณีผลสำรวจความคิดเห็นประชาชน ที่มองว่าคณะรัฐมนตรี (ครม.) ในรัฐบาลปฏิบัติหน้าที่ไม่ตรงตามสายงานที่ได้รับมอบหมาย รัฐบาลจะปรับแก้อย่างไรว่า อยากถามว่า ครม.ทำหน้าที่ออกมาดีหรือไม่ในภาพรวมที่โพลสำรวจมา หากพบว่าดี ก็จบ อย่าคิดอะไรมากจะให้เอาคนที่ถูกต้องทั้งหมดคงไม่ได้ และต้องถามว่าผลงานที่ ครม.ได้ทำเป็นประโยชน์ต่อประชาชนหรือไม่ หากตอบว่าดีแล้วจะถามอะไรอีก,พล.อ.อนุพงษ์ เผ่าจินดา รมว.มหาดไทย กล่าวว่า กระทรวงมหาดไทยได้คัดเลือกผลงานที่เป็นรูปธรรม รวมทั้งจัดทำโครงการพิเศษเป็นของขวัญปีใหม่ให้พี่น้องประชาชน ภายใต้แนวคิด เสริมสร้างชีวิตใหม่ ให้คนไทยมีความสุข 16 กิจกรรม เช่น เร่งรัดดำเนินการเรื่องร้องเรียนร้องทุกข์ของศูนย์ดำรงธรรม กรณีไม่ยุ่งยากซับซ้อน ภายใน 24 ชั่วโมง และกรณียุ่งยาก ภายใน 7 วัน บัตรประชาชนไทยใช้ได้ทุกบริการ การประปานครหลวง (กปน.) ลดค่าติดตั้งประปาใหม่ 10 เปอร์เซ็นต์ ผ่อนชำระ 1 ปีไม่มีดอกเบี้ย และการประปาส่วนภูมิภาค (กปภ.) ตรวจสอบระบบประปาฟรี ระหว่างวันที่ 1 ม.ค.-ก.พ.59 ปรับลดค่าธรรมเนียมจดทะเบียนสิทธิอสังหาริมทรัพย์ โอน ขายและจำนอง จากร้อยละ 2 เป็นร้อยละ 0.01,ที่กองบัญชาการกองทัพบก พ.อ.หญิงศิริจันทร์ งาทอง รองโฆษก คสช. เปิดเผยว่า พล.อ.วลิต โรจนภักดี รองเลขาธิการ คสช. เป็นประธานการประชุมสำนักเลขาธิการ คสช.ให้ความสำคัญกับมาตรการป้องกัน ดูแลความปลอดภัยและอำนวยความสะดวกให้กับประชาชนในช่วงเทศกาลปีใหม่ 2559 โดยเฉพาะมาตรการลดอุบัติเหตุบนท้องถนน มอบเป็นของขวัญวันปีใหม่ ให้กองกำลังรักษาความสงบเรียบร้อย(กกล.รส.) บูรณาการร่วมกับทุกภาคส่วนอย่างใกล้ชิด,นายสุรพงษ์ โตวิจักษณ์ชัยกุล อดีต รมว.ต่างประเทศ กล่าวว่า การที่นายกฯหยิบผลงานรัฐบาลเก่ามาเทียบกับผลงานรัฐบาลปัจจุบันว่าใครดีกว่ากัน ตนเห็นด้วยเพราะจะได้รู้ความจริงว่าอะไรที่รัฐบาลนี้คิดเองทำเอง อะไรที่ลอกเขามาทำใหม่อยากให้พูดความจริง เช่น เรื่องค้ามนุษย์ที่สหรัฐฯจัดอันดับไทยอยู่ระดับเทียร์ 2 มา 2 ปี แต่พอรัฐบาลนี้เข้ามากลับถูกลดลงอยู่เทียร์ 3 รวมถึงปัญหาที่ชาวนาไม่มีน้ำปลูกข้าว รัฐบาลกลับอ้างว่าเป็นเพราะภัยแล้ง ส่วนปัญหาเศรษฐกิจไม่ดี รัฐบาลอ้างว่าเป็นเพราะเศรษฐกิจโลกตกต่ำ เก็บภาษีไม่ได้ตามเป้าก็ปิดปากเงียบทั้งที่ไม่มีเงิน เชื่อว่าประชาชนอยากฟังผลงานที่รัฐบาลทำสำเร็จ ไม่ใช่เอาผลงานของรัฐบาลเก่ามาอ้างว่าเป็นผลงานของตนเอง,เมื่อเวลา 16.00 น. ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้าคสช.ให้สัมภาษณ์กรณีการออกหมายเรียก 11 นักศึกษาในกลุ่มประชาธิปไตยใหม่ที่ออกมาเคลื่อนไหวทางการเมืองในขณะนี้ว่า ก็ผิดกฎหมายหรือไม่ ถ้าผิดก็ว่าไปตามขั้นตอน เมื่อถามว่า จะกระทบต่อภาพลักษณ์ของ คสช.หรือไม่ ที่มีการจับกุมกลุ่มนักศึกษาที่ต้องการออกมาแสดงความคิดเห็นในหลายๆจุด พล.อ.ประยุทธ์ตอบว่า แล้วสื่อไม่ดูภาพเวลาที่พวกเขาทำความผิด คุณจะมองข้างเดียวไม่ได้ คุณจะเอาประเทศปลอดภัย แต่คุณก็ให้คนฝืนกฎหมาย แล้วคุณก็เอาสองฝ่ายมาตีกัน ผมก็ถือว่าคุณยุยง ปลุกปั่นด้วย,เมื่อถามว่า ล่าสุดมีการล้อมบ้านนายวีระ สมความคิด แกนนำเครือข่ายปฏิรูปพลังงาน พล.อ.ประยุทธ์ ตอบว่า ทำไม แล้วการที่แขกบ้าน แขกเมืองเขาเข้ามาร่วมมือมาประชุมอย่างเป็นทางการแล้วไปด่าอยู่ที่บ้านแล้วควรจะให้ออกมาไหม ถ้าไม่ควรแล้วสื่อจะมาพูดให้เขาทำไม แล้วทหารเขาทำอะไร ไปล้อมจับหรือ เพียงแต่ไม่ให้ออกนอกบ้านเท่านั้นเอง แต่มันยังออกไปได้เลย ขนาดล้อมบ้าน ล้อมไปนานๆแล้วไม่รู้ไปไหน หายเงียบไป ก็เลยเดินเข้าไปถามแม่เขาว่ามันไปไหนแล้ว แม่ก็ตอบว่ามันไปแล้วค่ะ ปัดโธ่ ไม่รู้ล้อมอย่างไรก็แสดงว่าไม่ได้เข้มงวดแล้วสื่อจะมาร้องเรียนอะไรนักหนา,พล.อ.ประยุทธ์กล่าวด้วยว่า แล้วรู้กันหรือไม่ว่าใครให้เขาออกมาพูดมากได้วันนี้ อย่าลืมว่าผมเป็นคนไปขอให้เขาออกมาจากคุก ไม่ได้มีข้อแลกเปลี่ยนอะไรสักอย่าง พอออกมาได้ก็เอาล่ะ พูดว่าเขาไปตกลงอะไรกันไว้ พลังงานในทะเล มันน่าปล่อยให้เน่าตายนะไอ้นี่,เมื่อถามย้ำว่าที่บอกว่าเป็นคนขอให้เขาออกมาจากคุกตั้งแต่สมัยเป็น ผบ.ทบ.ใช่หรือไม่ พล.อ.ประยุทธ์ ตอบว่า ก็ผมนี่แหละเป็นคนขอเขาออกจากคุก ซึ่งวิธีการดำเนินการต้องทูลขอเป็นขั้นตอนจากเจ้านโรดมสีหมุนี ผมไม่ขอแล้วใครจะขอ ใครจะทำให้ รัฐบาลไหนทำให้บ้าง แล้วออกมาทำอะไรกัน ทำแล้วได้อะไรหรือเปล่าก็ไม่มี ขนาดใจสื่อยังไม่รู้ว่าได้หรือเปล่าเลย,ที่กองการบิน กรมการขนส่งทหารบก (ขส.ทบ.) พล.อ.ประวิตร วงษ์สุวรรณ รองนายกฯและ รมว.กลาโหม กล่าวถึงกรณีที่นายณัฐวุฒิ ใสยเกื้อ เลขาธิการนปช. จะไปให้กำลังใจแกนนำการชุมนุมที่วางเพลิงศาลากลาง จ.อุบลราชธานี และมีข้อเสนอให้ขอ พระราชทานอภัยโทษว่า การขอพระราชทานอภัยโทษ หากต้องการก็ทำไป แต่จะทำได้หรือไม่ตนไม่ทราบ เรื่องการชุมนุมถามว่าถูกต้องหรือไม่ ต้องดูที่ พ.ร.บ.การชุมนุมในพื้นที่สาธารณะ พ.ศ.2558 ประกอบกับมีคำสั่งของ คสช.ด้วย จะให้บอกว่าเคลื่อนไหวได้ก็ไม่ใช่,เมื่อถามถึงกรณีของนายวีระ สมความคิด แกนนำเครือข่ายประชาชนต่อต้านคอร์รัปชันโพสต์เฟซบุ๊กว่ามีทหารคุกคามภรรยาตัวเอง พล.อ. ประวิตร กล่าวว่า เป็นช่วงที่สมเด็จฮุน เซน นายกฯกัมพูชา เดินทางเข้ามาเยือนไทย และถือเป็นเรื่องที่เอื้อประโยชน์ต่อประชาชน ฉะนั้นเจ้าหน้าที่จำเป็นต้องรักษาความปลอดภัย และอำนวยความสะดวก ที่ผ่านมา พล.อ.ประยุทธ์ จันทร์โอชา นายกฯและหัวหน้า คสช.เป็นคนเจรจาผ่อนปรนให้นายวีระออกจากกัมพูชามาได้ ขออย่าไปเคลื่อนไหวอะไรมาก,เมื่อเวลา 10.30 น. ที่ทำเนียบรัฐบาล พล.ร.ท.จุมพล ลุมพิกานนท์ รองเสนาธิการทหารเรือ ในฐานะผู้อำนวยการฝ่ายประชาสัมพันธ์ ศูนย์บัญชาการแก้ไขปัญหาการทำประมงผิดกฎหมาย (ศปมผ.) พล.ต.ต.กรไชย คล้ายคลึง ผบก.กองบังคับการปราบปรามการกระทำความผิดเกี่ยวกับการค้ามนุษย์ (บก.ปคม.)นายทรงศัก สายเชื้อ อธิบดีกรมอเมริกาและแปซิฟิกใต้ กระทรวงการต่างประเทศ นายธีรพล ขุนเมือง โฆษกกระทรวงแรงงาน และ พล.ต.สรรเสริญ แก้วกำเนิด โฆษกประจำสำนักนายกฯ ร่วมแถลงข่าวตอบข้อสงสัยกรณีสำนักข่าวต่างประเทศ เสนอข่าวไทยปล่อยปละละเลยให้มีการค้ามนุษย์ในสินค้าประมงส่งออกกุ้งแช่แข็ง โดยชี้แจงว่า ข่าวดังกล่าวคาดเคลื่อน เชื่อว่าไปรับข่าวที่อื่นมา ความจริงเป็นเหตุการณ์วันที่ 9 พ.ย.ที่เจ้าหน้าที่เข้าปฏิบัติการช่วยเหลือเหยื่อแรงงานแกะเปลือกกุ้งที่มหาชัย จ.สมุทรสาคร ที่นายทุน ผู้สนับสนุน ถูกดำเนินคดีทั้งหมดแล้ว ส่วนแรงงานที่ตกเป็นเหยื่อ รัฐได้ให้การช่วยเหลือ ดูแลตามหลักสิทธิมนุษยชน ทำการจดทะเบียน ทำสัญญาว่าจ้าง กำหนดค่าจ้างขั้นต่ำ 300 บาท และดูแลสุขอนามัยแล้วเช่นกัน ขณะที่โรงงานต่างๆ กำหนดให้มีมาตรฐานสากล,วันเดียวกัน นายพอล โคลฟอร์ด รองประธานบริหารสำนักข่าวเอพีและ ผอ.ฝ่ายสื่อสัมพันธ์ กล่าวตอบโต้ พล.ต.สรรเสริญ แก้วกำเนิด โฆษกประจำสำนักนายกฯ ที่ระบุข้อมูลในรายงานข่าวของเอพีที่เกี่ยวกับการใช้แรงงานทาสในธุรกิจประมงไทยไม่เป็นความจริง โดยเฉพาะการระบุว่าตำรวจไทยบางรายรับสินบนเพื่อแลกเปลี่ยนกับการทำเป็นไม่รู้ไม่เห็นในเรื่องดังกล่าว ทั้งนี้นายโคลฟอร์ด ยืนยันว่าการปฏิบัติหน้าที่ของผู้สื่อข่าวเอพียึดมั่นในหลักจริยธรรมความถูกต้องและเป็นธรรมในการรายงานข่าว ซึ่งทางเอพีขอย้ำจุดยืนในการสนับสนุนข้อมูลของผู้สื่อข่าวของตนพร้อมระบุด้วยว่าการสืบสวนสอบสวนกระบวนการใช้แรงงานทาสในภูมิภาคเอเชียตะวันออกเฉียงใต้เป็นความภาคภูมิใจอย่างยิ่งของเอพี,ที่ศาลอาญา เวลา 09.00 น. ศาลนัดตรวจพยานหลักฐาน คดีที่นายจตุพร พรหมพันธุ์ ประธาน นปช.และนายศราวุธ หลงเส็ง ผู้ร่วมชุมนุม เป็นจำเลยที่ 1-2 ในความผิดฐานมั่วสุมกันตั้งแต่ 10 คนขึ้นไป ใช้กำลังประทุษร้ายหรือกระทำการอย่างหนึ่งอย่างใดให้เกิดความวุ่นวายในบ้านเมือง โดยมีอาวุธและต่อสู้ขัดขวางเจ้าพนักงานในการปฏิบัติตามหน้าที่โดยใช้กำลังประทุษร้าย กรณีวันที่ 22 ก.ค.50 นายวีระกานต์ มุสิกพงศ์ อดีตประธาน นปช.ร่วมกับพวกอีกหลายคนที่ยังไม่ได้นำตัวมาฟ้อง นำผู้ชุมนุมจากสนามหลวงไปยังบ้านพักสี่เสาเทเวศร์ของ พล.อ.เปรม ติณสูลานนท์ ประธานองคมนตรี เพื่อกดดันให้ พล.อ.เปรมลาออกจากตำแหน่ง นัดนี้อัยการโจทก์แถลงศาลขอให้เลื่อนตรวจพยานหลักฐานออกไปก่อน เนื่องจากอยู่ระหว่างติดตามผู้ต้องหามาส่งฟ้องต่อศาลเพิ่มเติม ฝ่ายทนายจำเลยไม่คัดค้าน ศาลพิจารณาแล้วอนุญาตให้เลื่อนนัดตรวจพยานหลักฐานอีกครั้งวันที่ 13 มิ.ย.59,เมื่อเวลา 10.00 น. ที่สำนักงานการตรวจเงินแผ่นดิน (สตง.) นายวิลาศ จันทร์พิทักษ์ อดีต ส.ส. กทม.พรรคประชาธิปัตย์ ในฐานะอดีตประธานคณะกมธ.ป้องกันและปราบปรามการทุจริต (ป.ป.ช.) สภาผู้แทนราษฎร เข้ายื่นหนังสือต่อนายพิศิษฐ์ ลีลาวชิโรภาส ผู้ว่าการตรวจเงินแผ่นดิน (สตง.) เพื่อให้ตรวจสอบโครงการพัฒนาทักษะทางดนตรีในโรงเรียนสังกัดกรุงเทพมหานคร (กทม.) ส่อไปในทางทุจริต โดยนายวิลาศกล่าวว่า หลังแถลงข่าวตั้งข้อสังเกตกรณีการใช้งบประมาณจัดซื้อเครื่องดนตรีทั้งเปียโนและกลองชุดรวมถึงกีตาร์ของ กทม.ให้โรงเรียนในสังกัด กทม.อ้างเป็นงบประมาณผูกพันแล้ว ตนได้ลงพื้นที่ตรวจสอบหลายโรงเรียนพบว่าเด็กนักเรียนเล่นดนตรีได้แค่ คีย์โน้ตเพลงคือ โดเรมี ไม่จำเป็นต้องซื้อเครื่องดนตรีราคาแพงให้ เพราะสอนให้เรียนรู้ดนตรีขั้นพื้นฐาน อยากให้ผู้ว่าการตรวจเงินแผ่นดินเร่งรัดสอบ เพราะมีทั้งพยานหลักฐานปรากฏชัด โดยเฉพาะการมอบอำนาจของผู้ว่าฯ กทม.ให้ข้าราชการลงนามอนุมัติโครงการใช้จ่ายงบประมาณเกินวงเงินที่กฎหมายกำหนด,ด้านนายพิศิษฐ์ กล่าวว่า ได้มอบหมายให้เจ้าหน้าที่ สตง.ไปตรวจสอบบ้างแล้ว อาจใช้เวลาตรวจสอบของ สตง.ราว 30 วัน หรืออาจล่าช้าไปกว่านั้นบ้าง เพราะมีข้อมูลเกี่ยวข้องจำนวนมาก,ต่อมาเวลา 11.30 น. ที่สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) นายวิลาศ เข้ายื่นหนังสือถึงประธาน ป.ป.ช.ให้ตรวจสอบโครงการพัฒนาทักษะทางดนตรีในโรงเรียนสังกัด กทม.วงเงิน 1,300 ล้านบาทส่อไปในทางทุจริต ผ่านนายธรรมนูญ เรืองดิษฐ์ รองเลขาธิการ ป.ป.ช. โดยนายวิลาศ กล่าวว่า กทม.จัดโครงการพัฒนาทักษะทางดนตรีในโรงเรียนสังกัด กทม. 4 ครั้ง ได้แก่ 1.ปี 2551 นำร่อง 10 โรงเรียน งบฯ 14 ล้านบาท 2.ปี 2552 จำนวน 90 โรงเรียน 250 ล้านบาท 3.ปี 2555 จำนวน 150 โรงเรียน 480 ล้านบาท 4.ปี 2557 จำนวน 197 โรงเรียน 585 ล้านบาท เพื่อจัดซื้อกีตาร์ไฟฟ้า กลองไฟฟ้า เปียโน รวมถึงจัดอบรมเพิ่มประสิทธิภาพทางดนตรีแก่ครู แต่พบความผิดปกติโครงการปี 2552 ปี 2555 และปี 2557 เพราะโรงเรียนสังกัด กทม. ไม่มีความพร้อม มีครูสอนดนตรีสากลน้อยมาก เฉลี่ยมีการใช้เครื่องดนตรีไม่เกินร้อยละ 10 แต่กลับจัดซื้อเกินความจำเป็น,นายวิลาศ กล่าวว่า นอกจากนี้ยังพบว่ามีการล็อกสเปกกำหนดน้ำหนักและขนาดไว้ล่วงหน้า และจัดซื้อในราคาสูงเกินจริง เช่น กลองไฟฟ้า ราคาจริงชุดละ 33,600 บาท แต่ซื้อชุดละ 65,000 บาท บริษัทที่ได้สัมปทานไม่ใช่บริษัทขายเปียโนจริง แต่ซื้อมาอีกทอด และตั้งค่าลิขสิทธิ์ตำราเรียน โรงเรียนละ 330,000 บาท รวม 65 ล้านบาท ค่าเครือข่ายคอมพิวเตอร์โรงเรียนละ 310,000 บาท รวม 61 ล้านบาท กรณีนี้ผู้มีอำนาจเซ็นอนุมัติคือ ผู้ว่าฯ กทม. แต่ผู้ว่าฯให้อำนาจรองผู้ว่าฯดำเนินการ และรองผู้ว่าฯมอบอำนาจให้ ผอ.สำนักการศึกษา ซึ่งสุดท้ายแล้วก็ให้ รอง ผอ.สำนักการศึกษาเซ็นอนุมัติแทน ตนได้ตรวจสอบข้อมูลทั้งเอกสารและครูผู้ปฏิบัติ น่าเชื่อว่ามีการทุจริต ส่อว่าทำผิดฐานทุจริตต่อหน้าที่ จึงขอให้ ป.ป.ช.ตรวจสอบการจัดซื้อจัดจ้าง เพื่อหาตัวผู้กระทำความผิดมาลงโทษต่อไป ซึ่งผู้ว่าฯ กทม.ควรออกมารับผิดชอบเรื่องนี้ด้วย
มีชัย เมินกระแสขู่คว่ำ รธน.ไม่ผ่านประชามติ ลั่นไม่กลัวไม่ว่าพรรคไหนโต้ไม่ได้ตั้งธงสกัดพรรคใด มั่นใจหลัง รธน.ประกาศใช้ขจัดนักการเมืองโกงพ้นเวที 